94/339/EY: Komission päätös, tehty 25 päivänä toukokuuta 1994, eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa annetun neuvoston direktiivin 90/425/ETY 9 artiklan 1 kohdan soveltamista koskevista tietyistä yksityiskohtaisista säännöistä



Virallinen lehti nro L 151 , 17/06/1994 s. 0038 - 0038

Suomenk. erityispainos Alue 3 Nide 58 s. 0087

Ruotsink. erityispainos Alue 3 Nide 58 s. 0087



KOMISSION PÄÄTÖS, tehty 25 päivänä toukokuuta 1994, eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa annetun neuvoston direktiivin 90/425/ETY 9 artiklan 1 kohdan soveltamista koskevista tietyistä yksityiskohtaisista säännöistä (94/339/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 9 artiklan 4 kohdan, sekä katsoo, että komissio on päätöksen 94/338/EY(3) mukaisesti vahvistanut toimivaltaisten viranomaisten yhteisön sisäisessä kaupassa määräpaikassa suorittamaa näytteenottoa eläimistä koskevat yksityiskohtaiset säännöt, jos eläimille määräpaikassa suoritettujen tarkastusten tulokset johtavat direktiivin 90/425/ETY 8 artiklan 1 kohdassa tarkoitettujen toimenpiteiden toteuttamiseen, olisi määriteltävä menettelyt, joita määräpaikkana olevan jäsenvaltion toimivaltaisten viranomaisten on noudatettava lähettävän jäsenvaltion toimivaltaisille viranomaisille tiedottamisen osalta, on niin ikään tarpeen määritellä säännöt, joita lähettävän jäsenvaltion on noudatettava edellä tarkoitetut tiedot saatuaan, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1 Direktiivin 90/425/ETY 9 artiklan 1 kohdan ensimmäisessä alakohdassa säädetty tiedonanto on suoritettava suoraan kirjallisesti ja nopeimmalla mahdollisella tavalla. 2 Edellä 1 kohdassa tarkoitettuihin tiedonantoihin on sisällyttävä: - jäljennös terveystodistuksesta ja tarvittaessa erään kuuluvien eläinten lukumäärä, kuvaus ja yksilöinti, - erän määräpaikkaan saapumispäivä, - näytteenottopäivä ja laboratoriotutkimuspäivä, jos näytteitä on otettu, tai jos näytteitä ei ole otettu, tarkastuksen suorituspäivä, - tarkastustulosten luonne ja, jos näytteitä on otettu, tutkittujen eläinten yksilöinti, näytteille tehdyn kokeen luonne ja mainitun kokeen tulokset. 2 artikla 1 Lähettävän jäsenvaltion toimivaltainen viranomainen voi pyytää mahdollisimman nopeasti ja joka tapauksessa enintään seitsemän päivän määräajassa 1 artiklassa tarkoitettujen tietojen vastaanottamisesta: - yhtä tai useampaa koetta, tarvittaessa kaksinkertaisesta näytteestä tai päätöksen 94/338/EY 3 artiklan 3 kohdassa tarkoitetusta erästä tai eristä, jotka tehdään asianomaisessa yhteisön vertailulaboratoriossa tai lähettävän ja määräpaikkana olevan jäsenvaltion toimivaltaisten viranomaisten yhteisellä sopimuksella valitsemassa hyväksytyssä laboratoriossa, - erän kliinistä tutkimusta, jos se on eristetty, yhden edustajansa läsnäollessa. 2 Edellä 1 kohdassa tarkoitetuista tarkastuksista aiheutuvista kustannuksista vastaa lähettävän jäsenvaltion toimivaltainen viranomainen. Se voi kansallisten määräystensä mukaisesti siirtää kustannukset asianomaisten toimijoiden maksettavaksi. 3 artikla Tämä päätös on osoitettu kaikille jäsenvaltioille. Tehty Brysselissä 25 päivänä toukokuuta 1994. Komission puolesta René STEICHEN Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 151, 17.6.1994, s. 36